CELEX: 62018CA0250
Language: lv
Date: 2019-05-02 00:00:00
Title: Lieta C-250/18: Tiesas (astotā palāta) 2019. gada 2. maija spriedums — Eiropas Komisija/Horvātijas Republika (Valsts pienākumu neizpilde — Direktīva 2008/98/EK — Atkritumu apstrāde — 5. panta 1. punkts — Akmens granulāts kas neatbilst jēdzienam “blakusprodukts” — 13. pants — Dalībvalstu pienākums rūpēties par cilvēku veselības un vides aizsardzību — 15. panta 1. punkts — Pienākums likt atkritumus apstrādāt to īpašniekam vai citām nozīmētajām personām)

1.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 220/9
            
         
      Tiesas (astotā palāta) 2019. gada 2. maija spriedums — Eiropas Komisija/Horvātijas Republika
      (Lieta C-250/18) (1)
      
      (Valsts pienākumu neizpilde - Direktīva 2008/98/EK - Atkritumu apstrāde - 5. panta 1. punkts - Akmens granulāts kas neatbilst jēdzienam “blakusprodukts” - 13. pants - Dalībvalstu pienākums rūpēties par cilvēku veselības un vides aizsardzību - 15. panta 1. punkts - Pienākums likt atkritumus apstrādāt to īpašniekam vai citām nozīmētajām personām)
      (2019/C 220/11)
      Tiesvedības valoda — horvātu
      
         Lietas dalībnieki
      
      
         Prasītāja: Eiropas Komisija (pārstāvji: M. Mataija, F. Thiran un E. Sanfrutos Cano)
      
         Atbildētāja: Horvātijas Republika (pārstāvji: T. Galli un M. Vidović)
      
         Rezolutīvā daļa
      
      
                  1)
               
               
                  Nekonstatējusi, ka Biljane Donje (Horvātija) poligonā noglabātais akmens granulāts ir atkritumi, nevis blakusprodukts, un ka tas ir jāapsaimnieko kā atkritumi, Horvātijas Republika nav izpildījusi Eiropas Parlamenta un Padomes Direktīvas 2008/98/EK (2008. gada 19. novembris) par atkritumiem un par dažu direktīvu atcelšanu 5. panta 1. punktā paredzētos pienākumus.
                  Neveikusi visus vajadzīgos pasākumus, lai nodrošinātu, ka Biljane Donje noglabāto atkritumu apsaimniekošana norit, neapdraudot cilvēku veselību un neradot kaitējumu videi, Horvātijas Republika nav izpildījusi Direktīvas 2008/98 13. pantā paredzētos pienākumus.
                  Neveikusi vajadzīgos pasākumus, lai pārliecinātos, ka Biljane Donje poligonā noglabāto atkritumu īpašnieks atkritumu apstrādi veic pats vai uztic to starpniekam vai uzņēmumam, kas veic atkritumu apstrādi, vai arī privātam vai valsts atkritumu savācējam, Horvātijas Republika nav izpildījusi Direktīvas 2008/98 15. panta 1. punktā paredzētos pienākumus.
               
            
                  2)
               
               
                  Horvātijas Republika atlīdzina tiesāšanās izdevumus.
               
            
         (1)  OV C 200, 11.6.2018.